**כולל קיץ-בית המדרש שערי רחמים לעדת המשהדים**

**טוש"ע יו"ד סי' קיג'- הלכות בישול עכו"ם**

**מראה מקומות ליום רביעי, טז' תמוז תש"ף**

1. גמ' ע"ז דף לח. "אמר רב ברונא" עד "לשרורי מנא קא מכוין" עם רש"י ותוס'
2. רי"ף ור"ן, רא"ש סי' לא' וריטב"א כאן
3. טור ושו"ע ס"ה וט"ז שם

**בהצלחה רבה!**

רי"ף מסכת עבודה זרה דף טו עמוד א

א"ר ברונא אמר רב עובד כוכבים שהצית אור באגם כל חגבים שבאגם אסורין. היכי דמי אילימא דלא ידעי הי טמא והי טהור פשיטא מאי איריא עובד כוכבים אפי' ישראל נמי ואלא משום בישולי עובדי כוכבים וכי האי גוונא מי אסיר והא אמר רב חנא בר אבדימי א"ר פדת א"ר יוחנן האי עובד כוכבים דחריך רישא שרי למיכל אפילו מריש אוניה אלמא לעבורי שער קא מיכוין הכא נמי לגלויי אגם קא מיכוין לעולם דלא ידיע הי טמא והי טהור ומעשה שהיה בעובד כוכבים היה אמר רבינא הלכך האי עובד כוכבים דשדא סכתא לאתונא וקבר בה ישראל קרא מעיקרא שפיר דמי לבסוף אסיר (פשיטא מהו דתימא לבשולי מאני קא מיכוין קא משמע לן לשרורי מאני קא מיכוין)

הר"ן על הרי"ף מסכת עבודה זרה דף טו עמוד א

פיר דמי. הואיל ועובד כוכבים לא לבשל נתכוון ואמרינן בגמרא פשיטא מהו דתימא לבשולי מנא קא מכוין כלומר לבשלא להאי סיכתא והרי לשום בשול הסיקו קמ"ל דלשרורי מנא קא מכוין כלומר להקשות את היתד ואין דעתו לבשולי וא"ת הא דאמרינן בפרק כלל גדול (דף עד ב) האי מאן דשדא סיכתא לאתונא חייב משום מבשל [פשיטא] מהו דתימא לשדורי מנא קא מכוין קמ"ל דמרפה רפי והדר קמטי י"ל דאיהו ודאי לשרורי קא מכווין ומש"ה שרי הכא ואפ"ה גבי שבת חייב דכיון דאי אפשר אא"כ רפי מעיקרא אף על פי שאינו מתכוין לבשול חייב דמודה ר"ש בפסיק רישיה ולא ימות ודאמרינן ואתא ישראל וקבר ביה קרא מעיקרא משמע דבכי הא צריכא למימר דאילו לבתר שהסיק העובד כוכבים פשיטא דשרי זה נראה לפי הגירסא הכתובה בגמרא אבל הרב אלפסי ז"ל הוסיף אבל לבסוף אסור ולפי זה משמע דמעיקרא דאכוין עובד כוכבים לשרורי סיכתא ובתר הכי [דמכוין] לבשולי [אסור] ואינו מחוור:

רא"ש מסכת עבודה זרה פרק ב סימן לא

לא אמר רבינא הלכך האי עובד כוכבים דשדא סיכתא לאתונא וקבר ביה ישראל קרא מעיקרא שפיר דמי. פשיטא. מהו דתימא לבשולי מנא קמכוין. קמ"ל לשרורי מנא קמכוין. בהלכות רב אלפס ז"ל כתב קבר ביה ישראל קרא מעיקרא שפיר דמי. לבסוף אסור. לא בעי למימר לבסוף אחר שהסיק העובד כוכבים התנור. דהא ודאי שריב דהיינו שגר עובד כוכבים ואפה ישראל. אלא הכי קאמר לבסוף בתר דשדי עובד כוכבים סיכתא לאתונא קודם (שהעביר) האש ליבש הסיכתא דכיון דקבר בה ישראל לעין העובד כוכבים אף על גב דלא כיון לבסוף לבשל הסיכתא חיישינן שמא כיון לבשל הקראג כיון דידיע בה. ולא שרינן אלא היכא דקבר ביה ישראל מעיקרא ולא ידע בה העובד כוכבים:

חידושי הריטב"א מסכת עבודה זרה דף לח עמוד א

וקבר בה ישראל קרא מעיקרא. פירוש דאילו קברה בתר דעבד נכרי נורא פשיטא דמותר ואף על גב דידע ביה גוי, דכיון דישראל אנחה בנורא בשול ישראל הוא שאין עשיית האש מעלה ומוריד בבשולי גוים אלא הכל הולך אחר ההופך באש או אחר המהפך או המגיס וכדאיתא בסמוך, ולא חשבו עשיית האש למלאכה אלא בפת בלבד כדאיתא לקמן בסמוך.

טור יורה דעה הלכות מאכלי עובדי כוכבים סימן קיג

ולא אסרו אלא כשמכוין העו"ג לשם בישול ד)אבל אם אינו מכוין לשם בישול כגון שהסיק התנור ליבש בו כלים והיה בו בשר ולא ידע בו ונצלה או שחרך ראש גדי להסיר שער ונצלו ראשי האזנים שהם רכין עד שראוין לאכילה מותר כיון שלא כיון לשם בישול אבל אם כיון לשם בישול כגון שהסיק התנור לבשל בו והיה בו בשר תחלה ונצלה אף על פי שלא כיון לזה הבשר שהרי לא ידע בו אפי' הכי אסור ה)לפיכך אם ידע שהיה בשר בתנור אפילו חממו ליבש כלי אסור חיישינן שמא כיון גם לבישול כיון שידע בו

בית יוסף יורה דעה סימן קיג

ולא אסרו אלא כשמכוין לשם בישול אבל אם אינו מכוין לשם בישול כגון גוי שהסיק תנור ליבש בו כלים וכו'. שם (לח.) אמר רבי יוחנן האי גוי דחריך רישא שרי למיכל מינה אפילו מריש אוניה אמר רבינא הילכך האי גוי דשדא סיכתא לאתונא וקבר בה ישראל קרא מעיקרא כלומר ואח"כ הסיק הגוי התנור ונתבשלה הדלעת שפיר דמי פשיטא מהו דתימא לבשולי מנא קא מכוין קמ"ל לשרורי מנא קא מכוין. פירוש סיכתא יתד. לשרורי פירוש להקשות היתד ואין דעתו לבישול. וכתב הרא"ש (סי' לא) בהלכות הרי"ף (טו.) כתוב קבר בה ישראל קרא מעיקרא שפיר דמי לבסוף אסור לא בעי למימר לבסוף אחר שהסיק התנור דהא ודאי שרי דהיינו שגר גוי ואפה ישראל אלא הכי קאמר לבסוף בתר דשדא גוי סיכתא לאתונא קודם שהבעיר האש ליבש הסיכתא דכיון דקבר בה ישראל לעין הגוי אף על גב דלא כיון לבסוף לבשל הסיכתא חיישינן שמא כיון לבשל הקרא כיון דידע בה ולא שרינן אלא היכא דקבר בה ישראל מעיקרא ולא ידע בה הגוי עכ"ל: והשתא מה שכתב רבינו אבל אם כיון לשם בישול כגון שהסיק התנור לבשל בו וכו' היינו מדאמרינן גבי סיכתא מהו דתימא לבשולי מנא קא מכוין משמע דאי הוה מכוין לבשולי מנא הוה מיתסר קרא אף על גב דלא ידע בה הגוי דהא קברה ישראל מעיקרא וכן כתב הרשב"א בתורת הבית (שם צה.):

ומה שכתב לפיכך אם ידע שהיה הבשר בתנור אפילו חממו ליבש בו כלי אסור וכו'. היינו מה שכתב הרא"ש לפי גירסת הרי"ף ולא ראיתי לאחד מהפוסקים שכתב כן כי הר"ן (טו. ד"ה כל) פירש גירסת הרי"ף דמשמע מינה דמעיקרא מכוין גוי לשרורי מנא ובתר הכי לבשולה וכתב שאינו מחוור:

שולחן ערוך יורה דעה הלכות מאכלי עובדי כוכבים סימן קיג סעיף ה

עובד כוכבים שבישל, ולא נתכוין לבישול, מותר. כיצד, עובד כוכבים שהצית אור באגם כדי להעביר החציר, ונתבשלו בו חגבים, הרי אלו מותרים, יג] ואפילו במקום שעולים על שלחן מלכים. וכן אם חרך הראש להעביר השער, מותר לאכול ראשי האזנים שנצלו בשעת החריכה. יד] אבל אם כיון לשם בישול, כגון שהסיק התנור לבשל בו, והיה בו בשר תחלה ונצלה, <ה> אף על פי שלא כיון לזה הבשר, שהרי לא ידע בו, אסור.

ט"ז יורה דעה סימן קיג ס"ק ה

אף על פי שלא כיון כו'. בטור כתוב לפיכך אם ידע שהיה בשר בתנור אפילו חממו לייבש בו כלי אסור חיישינן שמא כוון גם לבישול וקשה לי הא כתב הטור אח"כ בסי' זה דאם היפך בו עובד כוכבים ואין ידוע אם סילקו כו' ולא חיישינן שמא סילקו דספק דבריהם להקל וא"כ ק"ו כאן דהא התם חזינן שעשה העובד כוכבי' מעשה ההיפוך ואפילו הכי לא חיישינן לאיסור ק"ו כאן וא"ל דשם אין לעובד כוכבים הנאה כמ"ש ב"י בשם הרשב"א דא"כ אפילו בשל תורה הולכין להקל כדלקמן סימן קי"ח סעיף י' וזהו באמת כוונת הרשב"א שכתב ועוד כו' אבל על הטור קשה וצריך לדחוק ולחלק דשאני גבי סילוק דהוא אינו דבר מצוי כ"כ לעשותו כמו כאן שמצוי הוא לכוין גם לבישול: